Асат Болатұлы Нұрпейісов

Асат Болатұлы Нұрпейісов (18 шілде 1987 жыл) — қазақстандық саясаткер, экономист, 2024 жылдан бастап Президент Іс Басқарушысы.

 Білімі 
2010 жылы Прагадағы Нью-Йорк университетін «экономика және менеджмент» мамандығы бойынша, 2012 жылы Еуропалық бизнес мектебін бітірген, MSc Global Banking and Finance «Халықаралық банк ісі және қаржы» магистрі.

Президенттік жастар кадрлық резервінің мүшесі.

 Еңбек жолы 
2012—2015 жылдары KPMG Tax and Advisory менеджмент консалтингінде жұмыс істеген.

2015—2016 жылдары Ұлттық экономика министрлігі Мемлекеттік басқару жүйесін дамыту департаментінің басқарма басшысы, Ұлттық экономика министрі Ерболат Досаевтың кеңесшісі болып қызмет атқарды.

2016—2017 жылдары «Бәйтерек» ҰБХ» АҚ Корпоративтік қаржы департаментінің директоры болды.

2018—2019 жылдары Премьер-Министр Кеңсесі Жобалық басқару орталығының бас инспекторы, меңгерушінің орынбасары, меңгерушінің міндетін атқарушы сияқты лауазымдарға ие болды.

2019—2022 жылдары Ұлттық Банк Төрағасы аппаратының басшысы, 2022—2023 жылдары Алматы қаласы әкімі аппаратының басшысы болып қызмет етті.

2023—2024 жылдары Президент Іс басқарушысының орынбасары болды.Нұрпейісов Асат Болатұлы 2024 жылғы 7 ақпанда Мемлекет басшысының Жарлығымен Президенттің Іс басқарушысы болып тағайындалды.Асат Нұрпейісов Президент Іс басқарушысы болып тағайындалды

 Дереккөздер 

Санат:Қазақстан Президентінің Іс басқарушылары